title: 2008/635/CE: Decizia Comisiei din 22 iulie 2008 privind importurile în Comunitate de material seminal, ovule și embrioni de animale din speciile ovină și caprină, în ceea ce privește lista țărilor terțe, lista centrelor de colectare a materialului seminal și echipele de recoltare a embrionilor, precum și cerințele de certificare [notificată cu numărul C(2008) 3625] (Text cu relevanță pentru SEE)

text:
               2.8.2008

               RO

               Jurnalul Oficial al Uniunii Europene

               L 206/17

      DECIZIA COMISIEI

   din 22 iulie 2008
   privind importurile în Comunitate de material seminal, ovule și embrioni de animale din speciile ovină și caprină, în ceea ce privește lista țărilor terțe, lista centrelor de colectare a materialului seminal și echipele de recoltare a embrionilor, precum și cerințele de certificare
   [notificată cu numărul C(2008) 3625]
   (Text cu relevanță pentru SEE)
   (2008/635/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (2) litera (b) și articolul 17 alineatul (3), articolul 18 alineatul (1) prima liniuță și articolul 19 teza introductivă și litera (b),
   întrucât:

               (1)

               Directiva 92/65/CEE stabilește cerințele de sănătate animală care reglementează comerțul și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare specifice menționate în directiva respectivă. Aceasta prevede, de asemenea, stabilirea unei liste a țărilor terțe sau a părților de țări terțe capabile să ofere garanții echivalente cu cele prevăzute la capitolul II de mai jos și din care statele membre pot importa material seminal, ovule și embrioni de animale din speciile ovină și caprină.

               (2)

               Directiva 92/65/CEE prevede, de asemenea, stabilirea unei liste a centrelor de colectare a materialului seminal și a embrionilor din țările terțe, pentru care aceste țări terțe pot oferi garanțiile menționate la articolul 11 din directiva respectivă.

               (3)

               Cu toate acestea, în privința centrelor de colectare a ovulelor și a embrionilor de animale din speciile ovină și caprină, din motive de coerență a legislației comunitare și luând în considerare nomenclatura internațională, este mai adecvat ca, în cazul acestora, să se utilizeze termenul de „echipe de colectare a embrionilor” în locul celui de „centre de colectare”.

               (4)

               Directiva 92/65/CEE prevede că materialul seminal, ovulele și embrionii de animale din speciile ovină și caprină care urmează a fi importați în Comunitate trebuie să fie însoțiți de certificate de sănătate, ale căror modele urmează a fi stabilite în conformitate cu directiva respectivă.

               (5)

               Directiva 92/65/CEE prevede, de asemenea, stabilirea cerințelor specifice de sănătate animală sau a garanțiilor echivalente cu cele prevăzute în directiva respectivă pentru importurile în Comunitate de material seminal, ovule și embrioni de animale din speciile ovină și caprină.

               (6)

               Decizia 94/63/CE a Comisiei din 31 ianuarie 1994 de elaborare a listei țărilor terțe din care statele membre autorizează importul de material seminal, de ovule și de embrioni din speciile ovină și caprină și de ovule și embrioni din specia porcină (2) prevede că statele membre trebuie să autorizeze importurile de material seminal, ovule și embrioni de animale din speciile ovină și caprină din țările terțe care figurează în lista din anexa la Decizia 79/542/CEE a Consiliului (3) și din care sunt autorizate importurile de animale vii din speciile ovină și caprină.

               (7)

               Decizia 94/63/CE a fost abrogată de Decizia 2008/636/CE a Comisiei (4).

               (8)

               Prin urmare, prezenta decizie ar trebui să stabilească o listă a țărilor terțe din care statele membre trebuie să autorizeze importurile de material seminal, ovule și embrioni de animale din speciile ovină și caprină.

               (9)

               Prezenta decizie ar trebui să stabilească lista centrelor de colectare a materialului seminal și a echipelor de colectare a embrionilor din care statele membre trebuie să autorizeze importurile de material seminal, ovule și embrioni de animale din speciile ovină și caprină, originare din țări terțe.

               (10)

               Articolul 17 alineatul (3) din Directiva 92/65/CEE prevede procedura de modificare a listelor centrelor de colectare a materialului seminal și a echipelor de colectare a embrionilor din care statele membre trebuie să autorizeze importurile de material seminal, ovule și embrioni de animale din speciile ovină și caprină. Listele modificate urmează să fie publicate pe site-ul internet al Comisiei (5).

               (11)

               Din motive de coerență a legislației comunitare, cerințele care reglementează schimburile intracomunitare de animale de reproducție din speciile ovină și caprină, precum și procedurile specifice de testare aplicabile animalelor respective, stabilite în Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (6), ar trebui luate în considerare în cadrul modelului de certificat de sănătate pentru importurile de material seminal de animale din speciile ovină și caprină stabilit în prezenta decizie.

               (12)

               Condițiile de sănătate animală pentru importul în Comunitate de animale de reproducție din speciile ovină și caprină sunt stabilite în Decizia 79/542/CEE. Cerințele respective ar trebui luate în considerare, de asemenea, în cadrul modelului de certificat de sănătate pentru importurile de material seminal de animale din speciile ovină și caprină stabilit în prezenta decizie.

               (13)

               Anumite boli infecțioase ce afectează animalele din speciile ovină și caprină sunt transmisibile prin materialul seminal. Prin urmare, trebuie efectuate anumite teste de sănătate animală pentru identificarea acestor boli, în conformitate cu programe specifice de testare care să țină cont de circulația donatorilor înaintea perioadei de colectare a materialului seminal și pe parcursul acesteia. Testele și programele de testare respective ar trebui să fie conforme cu standardele internaționale și să fie specificate, prin urmare, în modelul de certificat de sănătate pentru importurile de material seminal de animale din speciile ovină și caprină stabilit în prezenta decizie.

               (14)

               Ar trebui luate în considerare, de asemenea, dispozițiile Regulamentului (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (7) și cele ale Regulamentului (CE) nr. 546/2006 al Comisiei din 31 martie 2006 de punere în aplicare a Regulamentului (CE) nr. 999/2001 al Parlamentului European și al Consiliului în ceea ce privește programele naționale de combatere a scrapiei și garanțiile suplimentare, de derogare de la anumite cerințe ale Deciziei 2003/100/CE și de abrogare a Regulamentului (CE) nr. 1874/2003 (8).

               (15)

               În capitolele III și IV din anexa D la Directiva 92/65/CEE sunt stabilite condițiile de sănătate animală pentru colectarea, prelucrarea, depozitarea și transportul ovulelor și ale embrionilor, precum și condițiile de sănătate animală aplicabile femelelor donatoare. Cu toate acestea, este necesar să se prevadă, în prezenta decizie, garanții suplimentare, în special în privința controlului sanitar-veterinar oficial al echipelor de colectare a embrionilor.

               (16)

               Din motive de claritate a legislației comunitare, este adecvat să se stabilească în prezenta decizie o listă a țărilor terțe și a centrelor aprobate de colectare a materialului seminal din care statele membre urmează să autorizeze importurile în Comunitate de material seminal de animale din speciile ovină și caprină, o listă a țărilor terțe și a echipelor aprobate de colectare a embrionilor din care statele membre urmează să autorizeze importurile în Comunitate de ovule și embrioni din speciile respective, precum și cerințele de certificare referitoare la aceste importuri, în vederea colectării tuturor acestor cerințe într-un singur act legislativ.

               (17)

               În aplicarea prezentei decizii, ar trebui luate în considerare cerințele specifice de certificare prevăzute în apendicele 2 punctul 7 litera (b) din capitolul IX B din anexa 11 la Acordul dintre Comunitatea Europeană și Confederația Elvețiană privind comerțul cu produse agricole (9), astfel cum a fost aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (10). Prin urmare, în cazul transporturilor de material seminal, ovule și embrioni de animale din speciile ovină și caprină din Elveția către Comunitate, ar trebui să se aplice certificatele prevăzute în Decizia 95/388/CE a Comisiei din 19 septembrie 1995 de stabilire a modelului de certificat pentru schimburile intracomunitare de material seminal, ovule și embrioni de la speciile ovină și caprină (11), adoptate în conformitate cu decizia respectivă.

               (18)

               În aplicarea prezentei decizii, ar trebui să se ia în considerare cerințele specifice de certificare și modelele de atestare de sănătate animală care pot fi stabilite în conformitate cu Acordul între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (12), astfel cum a fost aprobat prin Decizia 1999/201/CE a Consiliului (13).

               (19)

               În aplicarea prezentei decizii, ar trebui să se ia în considerare, de asemenea, cerințele specifice de certificare și modelele de atestare de sănătate animală care pot fi stabilite în conformitate cu Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (14), astfel cum a fost aprobat prin Decizia 97/132/CE a Consiliului (15).

               (20)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Importurile de material seminal
   Statele membre autorizează importurile de material seminal de animale din speciile ovină și caprină, colectat într-o țară terță și într-un centru aprobat de colectare a materialului seminal inclus pe lista din anexa I și care respectă cerințele de sănătate animală prevăzute în modelul de certificat de sănătate din anexa II.
   Articolul 2
   Importurile de ovule și embrioni
   Statele membre autorizează importurile de ovule și embrioni de animale din speciile ovină și caprină, colectate într-o țară terță și de către o echipă de colectare a embrionilor aprobată, inclusă pe lista din anexa I și care respectă cerințele de sănătate animală prevăzute în modelul de certificat de sănătate din anexa IV.
   Articolul 3
   Aplicabilitate
   Prezenta decizie se aplică de la 1 septembrie 2008.
   Articolul 4
   Destinatari
   Prezenta decizie se adresează statelor membre.

      Adoptată la Bruxelles, 22 iulie 2008.

            Pentru Comisie

         Androulla VASSILIOU

            Membru al Comisiei

      (1)  JO L 268, 14.9.1992, p. 54. Directivă modificată ultima dată prin Decizia 2007/265/CE a Comisiei (JO L 114, 1.5.2007, p. 17).

      (2)  JO L 28, 2.2.1994, p. 47. Decizie modificată ultima dată prin Decizia 2004/211/CE (JO L 73, 11.3.2004, p. 1).

      (3)  JO L 146, 14.6.1979, p. 15. Decizie modificată ultima dată prin Decizia 2008/61/CE a Comisiei (JO L 15, 18.1.2008, p. 33).

      (4)  A se vedea pagina 32 din prezentul Jurnal Oficial.

      (5)  http://circa.europa.eu/irc/sanco/vets/info/data/semen/semen.html

      (6)  JO L 46, 19.2.1991, p. 19. Directivă modificată ultima dată prin Directiva 2006/104/CE (JO L 363, 20.12.2006, p. 352).

      (7)  JO L 147, 31.5.2001, p. 1. Regulament modificat ultima dată prin Regulamentul (CE) nr. 571/2008 al Comisiei (JO L 161, 20.6.2008, p. 4).

      (8)  JO L 94, 1.4.2006, p. 28.

      (9)  JO L 114, 30.4.2002, p. 132.

      (10)  JO L 114, 30.4.2002, p. 1.

      (11)  JO L 234, 3.10.1995, p. 30. Decizie modificată prin Decizia 2005/43/CE (JO L 20, 22.1.2005, p. 34).

      (12)  JO L 71, 18.3.1999, p. 3.

      (13)  JO L 71, 18.3.1999, p. 1.

      (14)  JO L 57, 26.2.1997, p. 5.

      (15)  JO L 57, 26.2.1997, p. 4. Decizie modificată prin Decizia 1999/837/CE (JO L 332, 23.12.1999, p. 1).

      ANEXA I
      Lista țărilor terțe și a centrelor aprobate de colectare a materialului seminal din care statele membre trebuie să autorizeze importurile de material seminal de animale din speciile ovină și caprină

                  Codul ISO

                  Numele țării terțe

                  Numărul de aprobare al centrului

                  Denumirea centrului

                  Adresa centrului

                  Data aprobării centrului

                  Observații

                  Descrierea teritoriului
                  (dacă este cazul)

                  Garanții suplimentare

                  AU

                  Australia

                  Garanțiile suplimentare referitoare la testare, stabilite la punctele II.4.8 și II.4.9 din certificatul din anexa II, sunt obligatorii.

                  CA

                  Canada

                  Teritoriu descris în partea 1 din anexa I la Decizia 79/542/CEE (astfel cum a fost modificată ultima dată).

                  Garanția suplimentară referitoare la testare, stabilită la punctul II.4.8 din certificatul din anexa II, este obligatorie.

                  CH

                  Elveția

                  CL

                  Chile

                  GL

                  Groenlanda

                  HR

                  Croația

                  IS

                  Islanda

                  NZ

                  Noua Zeelandă

                  PM

                  Saint-Pierre și Miquelon

                  US

                  Statele Unite ale Americii

                  Garanția suplimentară referitoare la testare, stabilită la punctul II.4.8 din certificatul din anexa II, este obligatorie.

                              (a)

                              Certificatele de sănătate sunt întocmite de țara exportatoare, pe baza modelului din anexa II. Acestea conțin, numerotate în ordinea indicată în model, atestările cerute pentru orice țară terță și, după caz, garanțiile suplimentare cerute pentru țara terță exportatoare, astfel cum se specifică în anexa I.
                              În cazul în care statul membru UE de destinație cere acest lucru, se adaugă cerințele suplimentare de certificare în formularul original al certificatului de sănătate.

                              (b)

                              Originalul fiecărui certificat este compus dintr-o singură foaie, față-verso, sau, în cazul în care nu este suficient, este prezentat astfel încât toate paginile necesare să facă parte dintr-un tot integrat și indivizibil.

                              (c)

                              Certificatul se întocmește în cel puțin una dintre limbile oficiale ale statului membru al UE în care se efectuează inspecția transportului la punctul de control la frontieră și ale statului membru al UE de destinație. Cu toate acestea, statele membre în cauză pot să autorizeze folosirea unei alte limbi comunitare în locul limbii lor și să atașeze, după caz, o traducere oficială.

                              (d)

                              În cazul în care se anexează pagini suplimentare la certificat, din motive de identificare a diferitelor elemente ale lotului (tabelul de la punctul I.28 din modelul de certificat), aceste pagini se consideră, de asemenea, ca făcând parte din originalul certificatului prin aplicarea, pe fiecare pagină, a semnăturii și a ștampilei medicului veterinar oficial responsabil cu certificarea.

                              (e)

                              În cazul în care certificatul, inclusiv tabelele suplimentare prevăzute la litera (d), conține mai multe pagini, fiecare pagină este numerotată în partea de jos – (numărul paginii) din (numărul total de pagini) –, iar în partea de sus conține numărul de cod al certificatului, atribuit de autoritatea competentă.

                              (f)

                              Originalul certificatului trebuie completat și semnat de către un medic veterinar oficial în cursul ultimei zile lucrătoare care precedă încărcarea lotului pentru export către Comunitate. Astfel, autoritățile competente din țara exportatoare asigură respectarea principiilor de certificare echivalente cu cele stabilite în Directiva 96/93/CE a Consiliului.
                              Semnătura trebuie să fie de culoare diferită de cea a textului. Același principiu se aplică în cazul ștampilelor, cu excepția timbrului sec sau a securizării cu filigran.

                              (g)

                              Originalul certificatului trebuie să însoțească lotul până la punctul de control la frontiera UE.

                              (h)

                              Certificatul este valabil timp de 10 zile de la data emiterii. În cazul transportului pe cale navigabilă, durata valabilității se prelungește cu durata călătoriei cu ambarcațiunea.

                              (i)

                              Materialul seminal și ovulele/embrionii nu se transportă în același container cu material seminal și ovule/embrioni care fie nu este/sunt destinat/destinați Comunității Europene, fie are/au o stare de sănătate inferioară.

                              (j)

                              Pe parcursul transportului către Comunitatea Europeană, containerul rămâne închis, cu sigiliul intact.

                              (k)

                              Numărul de referință al certificatului menționat la rubricile I.2 și II.a trebuie să fie emis de către autoritatea competentă.

      ANEXA II
      Model de certificat de sănătate pentru importul de material seminal de animale din speciile ovină și caprină

      ANEXA III
      Lista țărilor terțe și a echipelor aprobate de colectare a embrionilor de la care statele membre trebuie să autorizeze importurile de ovule și embrioni de animale din speciile ovină și caprină

                  Codul ISO

                  Numele țării terțe

                  Numărul de aprobare al echipei

                  Denumirea echipei

                  Adresa echipei

                  Data aprobării echipei

                  Observații

                  Descrierea teritoriului
                  (dacă este cazul)

                  Garanții suplimentare

                  AU

                  Australia

                  Garanțiile suplimentare referitoare la testare, stabilite la punctele II.5.1 și II.5.2 din certificatul din anexa IV, sunt obligatorii.

                  CA

                  Canada

                  Teritoriu descris în partea 1 din anexa I la Decizia 79/542/CEE

                  Garanția suplimentară referitoare la testare, stabilită la punctul II.5.2 din certificatul din anexa IV, este obligatorie.

                  CH

                  Elveția

                  CL

                  Chile

                  GL

                  Groenlanda

                  HR

                  Croația

                  IS

                  Islanda

                  NZ

                  Noua Zeelandă

                  PM

                  Saint-Pierre și Miquelon

                  US

                  Statele Unite ale Americii

                  Garanția suplimentară referitoare la testare, stabilită la punctul II.5.2 din certificatul din anexa IV, este obligatorie.

                              (a)

                              Certificatele de sănătate sunt întocmite de țara exportatoare, pe baza modelului din anexa IV. Acestea conțin, numerotate în ordinea indicată în model, atestările cerute pentru orice țară terță și, după caz, garanțiile suplimentare cerute pentru țara terță exportatoare, astfel cum se specifică în anexa III.
                              În cazul în care statul membru UE de destinație cere acest lucru, se adaugă cerințele suplimentare de certificare în formularul original al certificatului de sănătate.

                              (b)

                              Originalul fiecărui certificat este compus dintr-o singură foaie, față-verso, sau, în cazul în care nu este suficient, este prezentat astfel încât toate paginile necesare să facă parte dintr-un tot integrat și indivizibil.

                              (c)

                              Certificatul se întocmește în cel puțin una dintre limbile oficiale ale statului membru al UE în care se efectuează inspecția transportului la punctul de control la frontieră și ale statului membru al UE de destinație. Cu toate acestea, statele membre în cauză pot să autorizeze folosirea unei alte limbi comunitare în locul limbii lor și să atașeze, după caz, o traducere oficială.

                              (d)

                              În cazul în care se anexează pagini suplimentare la certificat, din motive de identificare a diferitelor elemente ale lotului (tabelul de la punctul I.28 din modelul de certificat), aceste pagini se consideră, de asemenea, ca făcând parte din originalul certificatului prin aplicarea, pe fiecare pagină, a semnăturii și a ștampilei medicului veterinar oficial responsabil cu certificarea.

                              (e)

                              În cazul în care certificatul, inclusiv tabelele suplimentare prevăzute la litera (d), conține mai multe pagini, fiecare pagină este numerotată în partea de jos – (numărul paginii) din (numărul total de pagini) –, iar în partea de sus conține numărul de cod al certificatului, atribuit de autoritatea competentă.

                              (f)

                              Originalul certificatului trebuie completat și semnat de către un medic veterinar oficial în cursul ultimei zile lucrătoare care precedă încărcarea lotului pentru export către Comunitate. Astfel, autoritățile competente din țara exportatoare asigură respectarea principiilor de certificare echivalente cu cele stabilite în Directiva 96/93/CE a Consiliului.
                              Semnătura trebuie să fie de culoare diferită de cea a textului. Același principiu se aplică în cazul ștampilelor, cu excepția timbrului sec sau a securizării cu filigran.

                              (g)

                              Originalul certificatului trebuie să însoțească lotul până la punctul de control la frontiera UE.

                              (h)

                              Certificatul este valabil timp de 10 zile de la data emiterii. În cazul transportului pe cale navigabilă, durata valabilității se prelungește cu durata călătoriei cu ambarcațiunea.

                              (i)

                              Ovulele/embrionii și materialul seminal nu se transportă în același container cu ovule/embrioni și material seminal care fie nu sunt/este destinați/destinat Comunității Europene, fie au/are o stare de sănătate inferioară.

                              (j)

                              Pe parcursul transportului către Comunitatea Europeană, containerul rămâne închis, cu sigiliul intact.

                              (k)

                              Numărul de referință al certificatului menționat la rubricile I.2 și II.a trebuie să fie emis de către autoritatea competentă.

      ANEXA IV
      Model de certificat de sănătate pentru importul de ovule și embrioni de animale din speciile ovină și caprină


title: 2010/63/: Decizia Comisiei din 4 februarie 2010 de extindere a perioadei de aplicare a Deciziei 2006/210/CE

text:
               6.2.2010

               RO

               Jurnalul Oficial al Uniunii Europene

               L 35/14

         DECIZIA COMISIEI
   din 4 februarie 2010
   de extindere a perioadei de aplicare a Deciziei 2006/210/CE
   (2010/63/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Grupul de experți naționali la nivel înalt în materie de reglementare (denumit în continuare „grupul”) înființat prin Decizia 2006/210/CE a Comisiei (1) este un grup consultativ de experți naționali la nivel înalt privind o mai bună legiferare.

               (2)

               Președintele Comisiei a precizat că mai buna legiferare va rămâne o prioritate a agendei politice a Comisiei (2).

               (3)

               În promovarea acestei agende, un rol important revine unui forum de dezbateri pe tema unei mai bune legiferări și a promovării cooperării cu statele membre privind aspecte referitoare la o mai bună legiferare.

               (4)

               Prin urmare, mandatul grupului ar trebui prelungit pentru trei ani.

               (5)

               Perioada de aplicare a Deciziei 2006/210/CE ar trebui extinsă în consecință.

               (6)

               Pentru ca grupul să își poată continua activitatea, prezenta decizie ar trebui să intre în vigoare de la 1 ianuarie 2010,

         ADOPTĂ PREZENTA DECIZIE:
   Articolul 1
   La articolul 6 din Decizia 2006/210/CE, a doua teză se înlocuiește cu următorul text:

      „Se aplică până la 31 decembrie 2012.”

   Articolul 2
   Prezenta decizie intră în vigoare de la 1 ianuarie 2010.

      Adoptată la Bruxelles, 4 februarie 2010.

            Pentru Comisie

            Președintele

         José Manuel BARROSO

      (1)  JO L 76, 15.3.2006, p. 3.

      (2)  Orientări politice pentru noua Comisie, document prezentat membrilor Parlamentului European la 15 septembrie 2009.


title: Decizia Consiliului din 26 aprilie 1982 de aprobare a încheierii de către Comisie a protocoalelor cu Regatul Suediei și Confederația Elvețiană de modificare a acordurilor de cooperare în domeniul fuziunii termonucleare controlate și al fizicii plasmei

text:
Anunţ juridic important

|

31982D0269

Official Journal L 116 , 30/04/1982 P. 0018 - 0018 Spanish special edition: Chapter 12 Volume 4 P. 0059  Portuguese special edition Chapter 12 Volume 4 P. 0059  Ediţie specială în limba cehă Chapter 12 Volume 01 P. 131  - 131 Ediţie specială în limba estonă Chapter 12 Volume 01 P. 131  - 131 Ediţie specială în limba maghiară Chapter 12 Volume 01 P. 131  - 131 Ediţie specială în limba lituaniană Chapter 12 Volume 01 P. 131  - 131 Ediţie specială în limba letonă Chapter 12 Volume 01 P. 131  - 131 Ediţie specială în limba malteză Chapter 12 Volume 01 P. 131  - 131 Ediţie specială în limba polonă Chapter 12 Volume 01 P. 131  - 131 Ediţie specială în limba slovacă Chapter 12 Volume 01 P. 131  - 131 Ediţie specială în limba slovenă Chapter 12 Volume 01 P. 131  - 131

		19820426Decizia Consiliuluidin 26 aprilie 1982de aprobare a încheierii de către Comisie a protocoalelor cu Regatul Suediei și Confederația Elvețiană de modificare a acordurilor de cooperare în domeniul fuziunii termonucleare controlate și al fizicii plasmei(82/269/Euratom)CONSILIUL COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere proiectul prezentat de Comisie,întrucât Comisia a negociat, în conformitate cu directivele Consiliului, protocoale de modificare a acordurilor de cooperare cu Suedia și Elveția în domeniul fuziunii termonucleare controlate și al fizicii plasmei;întrucât este, în consecință, necesar să se aprobe încheierea de către Comisie a acestor protocoale,DECIDE:Articol unicSe aprobă încheierea de către Comisie a protocoalelor cu Regatul Suediei și Confederația Elvețiană de modificare a acordurilor de cooperare în domeniul fuziunii termonucleare controlate și al fizicii plasmei.Textul protocoalelor se anexează la prezenta decizie.Adoptată la Luxemburg, 26 aprilie 1982.Pentru ConsiliuPreședinteleL. Tindemans--------------------------------------------------


title: Decizia Consiliului din 24 februarie 1997 privind încheierea a două Acorduri între Comunitatea Europeană și Statul Israel privind achizițiile publice efectuate de operatori de telecomunicații și, respectiv, achizițiile publice

text:
               11/Volumul 15

               RO

               Jurnalul Ofícial al Uniunii Europene

               160

         31997D0474

               L 202/72

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 24 februarie 1997
   privind încheierea a două Acorduri între Comunitatea Europeană și Statul Israel privind achizițiile publice efectuate de operatori de telecomunicații și, respectiv, achizițiile publice
   (97/474/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 113, 66, 57 alineatul (2), coroborate cu articolul 228 alineatul (3) prima teză și articolul 228 alineatul (4),
   având în vedere propunerea Comisiei (1),
   având în vedere avizul Parlamentului European (2),
   întrucât Acordurile dintre Comunitatea Europeană și Statul Israel privind achizițiile publice efectuate de operatori de telecomunicații și, respectiv, achizițiile publice trebuie aprobate;
   întrucât aceste acorduri privesc contractele publice de bunuri, lucrări și alte servicii; întrucât aceste servicii nu pot fi reduse la unica ipoteză a serviciilor transfrontaliere; întrucât în Decizia din 7 martie 1996, Curtea de Justiție a Comunităților Europene a indicat că, în stadiul actual al legislației comunitare, articolul 113 al Tratatului de instituire a Comunității Europene nu constituie temei legal suficient pentru o decizie a Consiliului cu privire la încheierea unui acord care privește, pe bază independentă, furnizarea de servicii care nu pot fi considerate ca având o natură exclusiv transfrontalieră; întrucât, în consecință, ar trebui ca prezenta decizie să se întemeieze și pe articolul 66 din tratat, coroborat cu articolul 57 alineatul (2), care prevede cerințele procedurale pentru aplicarea sa;
   întrucât Consiliul ar trebui să autorizeze Comisia să aprobe, în numele Comunității, în consultare cu un comitet special care va fi numit de Consiliu, modificările aduse anexelor I și II ale primului acord dintre cele mai sus menționate; întrucât această autorizare va fi totuși limitată, în ceea ce privește anexa I, la modificările care rezultă din aplicarea procedurii de la articolul 8 din Directiva 93/38/CEE a Consiliului din 14 iunie 1993 privind coordonarea procedurilor de achiziții publice ale entităților care acționează în sectoarele apei, energiei, transporturilor și telecomunicațiilor (3), iar în ceea ce privește anexa II, la rezultatele negocierilor viitoare în cadrul Acordului cu privire la achizițiile publice din 1996,
   DECIDE:
   Articolul 1
   Prin prezenta decizie sunt aprobate în numele Comunității Acordul dintre Comunitatea Europeană și Statul Israel privind achizițiile publice efectuate de operatori de telecomunicații și Acordul dintre părțile de mai sus privind achizițiile publice.
   Textele acordurilor sunt anexate la prezenta decizie.
   Articolul 2
   Prin prezenta decizie președintele Consiliului este autorizat să desemneze persoana împuternicită să semneze acordurile pentru a angaja Comunitatea.
   Articolul 3
   Prin prezenta decizie Comisia este autorizată să aprobe, în numele Comunității, modificările aduse la Anexele I și II la Acordul privind achizițiile publice efectuate de operatori de telecomunicații, prevăzut la articolul 1.
   Comisia este asistată în această sarcină de un comitet special numit de Consiliu.
   Autorizarea menționată în primul paragraf este limitată, în ceea ce privește Anexa I, la modificările care vor fi necesare pentru aplicarea procedurilor prevăzute la articolul 8 din Directiva 93/38/CEE, iar în ceea ce privește Anexa II, la rezultatele negocierilor viitoare în cadrul Acordului cu privire la achizițiile publice din 1996.

      Adoptată la Bruxelles, 24 februarie 1997.

            Pentru Consiliu

            Președintele

         H. VAN MIERLO

      (1)  JO C 162, 6.6.1996, p. 10.

      (2)  JO C 33, 3.2.1997, p. 117.

      (3)  JO L 199, 9.8.1993, p. 84.


title: Decizia 2006/725/PESC a Consiliului din 17 octombrie 2006 de punere în aplicare a Acțiunii comune 2005/557/PESC privind acțiunea de sprijin civilo-militar al Uniunii Europene pentru Misiunea Uniunii Africane în regiunea sudaneză Darfur

text:
Anunţ juridic important

|

32006D0725

Jurnalul Oficial L 296 , 26/10/2006 p. 0024 - 0024 Jurnalul Oficial L 200 , 01/08/2007 p. 0118 - 0118

		20061017Decizia 2006/725/PESC a Consiliuluidin 17 octombrie 2006de punere în aplicare a Acțiunii comune 2005/557/PESC privind acțiunea de sprijin civilo-militar al Uniunii Europene pentru Misiunea Uniunii Africane în regiunea sudaneză DarfurCONSILIUL UNIUNII EUROPENE,având în vedere Acțiunea comună 2005/557/PESC a Consiliului din 18 iulie 2005 privind acțiunea de sprijin civilo-militar al Uniunii Europene pentru Misiunea Uniunii Africane în regiunea sudaneză Darfur [1] și, în special, articolul 8 alineatul (1) al doilea paragraf al acesteia, coroborat cu articolul 23 alineatul (2) din Tratatul privind Uniunea Europeană,întrucât:(1) La 11 iulie 2006, Consiliul a adoptat Decizia 2006/486/PESC privind punerea în aplicare a Acțiunii comune 2005/557/PESC privind acțiunea de sprijin civilo-militar al Uniunii Europene pentru Misiunea Uniunii Africane în regiunea sudaneză Darfur [2], care a prelungit finanțarea misiunii civile până la 31 octombrie 2006.(2) În așteptarea trecerii de la Misiunea Uniunii Africane la o operațiune a Organizației Națiunilor Unite în conformitate cu Rezoluția 1706 (2006) a Consiliului de Securitate al Organizației Națiunilor Unite, Consiliul a decis, în conformitate cu articolul 2 din Decizia 2006/486/PESC și ținând seama de decizia din 20 septembrie 2006 a Consiliului pentru Pace și Securitate al Uniunii Africane, să continue acțiunea de sprijin civilo-militar al Uniunii Europene pentru Misiunea Uniunii Africane în regiunea sudaneză Darfur până la 31 decembrie 2006.(3) În consecință, Consiliul ar trebui să decidă cu privire la finanțarea continuării acestei acțiuni de sprijin în ceea ce privește misiunea civilă. De asemenea, după caz, finanțarea ar trebui să acopere cheltuielile legate de o eventuală perioadă de tranziție suplimentară anterioară unui transfer de misiune potențial către Organizația Națiunile Unite.(4) Acțiunea de sprijin se va derula într-un context care riscă să se degradeze și care ar putea dăuna obiectivelor politicii externe și de securitate comune prevăzute la articolul 11 din Tratatul privind Uniunea Europeană,DECIDE:Articolul 1(1) Suma de referință financiară destinată să acopere cheltuielile privind punerea în aplicare a secțiunii II din Acțiunea comună 2005/557/PESC de la 1 noiembrie 2006 se ridică la 1785000 EUR.(2) Gestionarea cheltuielilor finanțate din suma prevăzută la alineatul (1) se efectuează cu respectul procedurilor și a normelor Comunității Europene aplicabile în materie bugetară, cu excepția că nici o prefinanțare nu rămâne proprietatea Comunității. Resortisanții din țări terțe sunt autorizați să participe la licitații.(3) Cheltuielile sunt eligibile de la 1 noiembrie 2006.Articolul 2Până la 31 decembrie 2006, se efectuează o evaluare a măsurilor tranzitorii care trebuie luate în sensul acțiunii de sprijin a Uniunii Europene.Articolul 3Prezenta decizie produce efecte la data adoptării sale.Articolul 4Prezenta decizie se publică în Jurnalul Oficial al Uniunii Europene.Adoptată la Luxemburg, 17 octombrie 2006.Pentru ConsiliuPreședinteleE. Tuomioja[1] JO L 188, 20.7.2005, p. 46.[2] JO L 192, 13.7.2006, p. 30.--------------------------------------------------


title: Decizia (UE) 2016/187 a Băncii Centrale Europene din 11 decembrie 2015 de modificare a Deciziei BCE/2013/1 de stabilire a cadrului pentru o infrastructură cu cheie publică pentru Sistemul European al Băncilor Centrale (BCE/2015/46)

text:
               12.2.2016

               RO

               Jurnalul Oficial al Uniunii Europene

               L 37/100

         DECIZIA (UE) 2016/187 A BĂNCII CENTRALE EUROPENE
   din 11 decembrie 2015
   de modificare a Deciziei BCE/2013/1 de stabilire a cadrului pentru o infrastructură cu cheie publică pentru Sistemul European al Băncilor Centrale (BCE/2015/46)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 coroborat cu articolele 3.1, 5, 12.3, 16-24 și 34,
   întrucât:

               (1)

               Regulamentul (UE) nr. 910/2014 al Parlamentului European și al Consiliului (1) a abrogat Directiva 1999/93/CE a Parlamentului European și a Consiliului (2) cu efect de la 1 iulie 2016. Prin urmare, este adecvat ca în Decizia BCE/2013/1 (3) să se facă trimitere la Regulamentul (UE) nr. 910/2014.

               (2)

               Informațiile privind autoritatea de certificare pentru ESCB-PKI, inclusiv identitatea și componentele tehnice ale acesteia, incluse în anexa la Decizia BCE/2013/1, trebuie actualizate.

               (3)

               Prin urmare, Decizia BCE/2013/1 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificãri
   Decizia BCE/2013/1 se modifică după cum urmează:

               1.

               La articolul 1, punctul 10 se înlocuiește cu următorul text:

                           „10.

                           «autoritatea de certificare pentru ESCB-PKI» (ESCB-PKI certification authority) înseamnă entitatea, recunoscută de utilizatori, care emite, administrează, revocă și reînnoiește certificatele ESCB-PKI în conformitate cu cadrul SEBC/MUS de acceptare a certificatelor;”.

               2.

               La articolul 4, alineatul (4) se înlocuiește cu următorul text:
               „(4)   Declarația de practică privind certificarea în ESCB-PKI reprezintă un set de reguli care guvernează ciclul de viață al certificatelor electronice, de la solicitarea inițială la încetarea sau revocarea dreptului de utilizare, și relația dintre solicitantul de certificat sau deținătorul de certificat, autoritatea de certificare pentru ESCB-PKI și beneficiari. Aceasta acoperă atât certificatele electronice care intră în sfera de aplicare a Directivei 1999/93/CE și a Regulamentului (UE) nr. 910/2014 al Parlamentului European și al Consiliului (4), cât și certificatele care nu intră în sfera de aplicare a acestora. Totodată, aceasta stabilește rolurile și responsabilitățile tuturor părților și procedurile pentru emiterea și administrarea certificatelor. Această declarație este anexată la acordul dintre Nivelul 2-Nivelul 3.

                  (4)  Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (JO L 257, 28.8.2014, p. 73).”"

               3.

               La articolul 10, teza introductivă și alineatul (1) litera (a) se înlocuiesc cu următorul text:
               „(1)   Dacă nu dovedesc că nu au acționat cu neglijență, băncile centrale din Eurosistem sunt răspunzătoare, conform funcțiilor și responsabilităților ce le revin în ESCB-PKI, pentru orice daună provocată unui utilizator care se bazează în mod rezonabil pe un certificat calificat, astfel cum este definit în Directiva 1999/93/CE și Regulamentul (UE) nr. 910/2014, în ceea ce privește:

                           (a)

                           acuratețea la momentul emiterii a tuturor informațiilor cuprinse într-un certificat calificat și includerea în acel certificat a tuturor detaliilor prevăzute pentru un certificat calificat, astfel cum sunt definite în Directiva 1999/93/CE și Regulamentul (UE) nr. 910/2014;”.

               4.

               Anexa se înlocuiește cu anexa la prezenta decizie.

         Articolul 2
   Intrare în vigoare
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Frankfurt pe Main, 11 decembrie 2015.

            Președintele BCE

         Mario DRAGHI

      (1)  Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (JO L 257, 28.8.2014, p. 73).

      (2)  Directiva 1999/93/CE a Parlamentului European și a Consiliului din 13 decembrie 1999 privind un cadru comunitar pentru semnăturile electronice (JO L 13, 19.1.2000, p. 12).

      (3)  Decizia BCE/2013/1 a Băncii Centrale Europene din 11 ianuarie 2013 de stabilire a cadrului pentru o infrastructură cu cheie publică pentru Sistemul European al Băncilor Centrale (JO L 74, 16.3.2013, p. 30).

      ANEXĂ

            „ANEXĂ

               Informații privind autoritatea de certificare pentru ESCB-PKI, inclusiv identitatea și componentele tehnice ale acesteia

            Autoritatea de certificare pentru ESCB-PKI este identificată în certificatul acesteia drept emitent, iar cheia privată a acesteia este utilizată pentru a semna certificatele. Autoritatea de certificare pentru ESCB-PKI este responsabilă pentru:

                        (i)

                        emiterea certificatelor cu cheie privată și publică;

                        (ii)

                        emiterea listelor privind revocările;

                        (iii)

                        generarea perechilor de chei asociate unor certificate specifice, de exemplu celor care presupun recuperarea cheii;

                        (iv)

                        asumarea răspunderii generale pentru ESCB-PKI și asigurarea îndeplinirii tuturor cerințelor pentru operarea acesteia.

                  Autoritatea de certificare pentru ESCB-PKI include toate persoanele, politicile, procedurile și sistemele computerizate cărora le sunt încredințate emiterea de certificate electronice și atribuirea acestora către deținătorii de certificate.
            Autoritatea de certificare pentru ESCB-PKI include două componente tehnice:

                        —

                           Autoritatea de certificare root pentru ESCB-PKI (Root ESCB-PKI certification authority): Această autoritate de certificare, la primul nivel, emite certificate doar pentru sine și autoritătile de certificare care îi sunt subordonate. Aceasta operează doar când îndeplinește una dintre responsabilitățile sale strict definite. Principalele date ale acesteia sunt:

                                    (a)

                                    certificat SHA-1 (1):

                                                   Distinguished name (Denumire specifică)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Număr de serie)

                                                596F AC4C 218C 21BC 4E00 6B42 A164 46DD

                                                   Distinguished name of issuer (Denumirea specifică a emitentului)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Perioada de validitate)

                                                From 21-06-2011 11:58:26 to 21-06-2041 11:58:26

                                                   Message digest (Prelucrare mesaj) (SHA-1)

                                                CEFE 6C32 E850 994A 09EA 1A77 0C60 3D90 ADC9 9192

                                                   Message digest (Prelucrare mesaj) (SHA-256)

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (Algoritmi criptografici)

                                                SHA-1/RSA 4096

                                    (b)

                                    certificat SHA-256:

                                                   Distinguished name (Denumire specifică)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Număr de serie)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (Denumirea specifică a emitentului)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Perioada de validitate)

                                                From 21-06-2011 12:35:34 to 21-06-2041 12:35:34

                                                   Message digest (Prelucrare mesaj) (SHA-1)

                                                3663 2FBA FB19 BDBC A202 3994 1926 ED48 4D72 DD4B

                                                   Message digest (Prelucrare mesaj) (SHA-256)

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (Algoritmi criptografici)

                                                SHA-256/RSA 4096

                        —

                           Autoritatea de certificare online pentru ESCB-PKI (Online ESCB-PKI certification authority): Această autoritate, la nivel secund, este subordonată Autorității de certificare root pentru ESCB-PKI. Este responsabilă cu emiterea certificatelor ESCB-PKI pentru utilizatori. Principalele date ale acesteia sunt:

                                    (a)

                                    certificat SHA-1 (2):

                                                   Distinguished name (Denumire specifică)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Număr de serie)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (Denumirea specifică a emitentului)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Perioada de validitate)

                                                From 22-07-2011 12:46:35 to 22-07-2026 12:46:35

                                                   Message digest (Prelucrare mesaj) (SHA-1)

                                                D316 026C D2CF 1A8C 4AA3 8C29 EE3D 591E 4286 AD08

                                                   Message digest (Prelucrare mesaj) (SHA-256)

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (Algoritmi criptografici)

                                                SHA-1/RSA 4096

                                    (b)

                                    certificat SHA-256:

                                                   Distinguished name (Denumire specifică)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Număr de serie)

                                                660C 9B12 9A0A 6C21 5509 38DD 54A0 ED2D

                                                   Distinguished name of issuer (Denumirea specifică a emitentului)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Perioada de validitate)

                                                From 22-07-2011 12:46:35 to 22-07-2026 12:46:35

                                                   Message digest (Prelucrare mesaj) (SHA-1)

                                                E976 D216 4A5F 62DA C058 6BE0 EC10 EF24 36B8 12AC

                                                   Message digest (Prelucrare mesaj) (SHA-256)

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (Algoritmi criptografici)

                                                SHA-256/RSA 4096”

         (1)  Acest certificat va fi folosit doar în sistemele care nu suportă algoritmi mai complicați.

         (2)  Acest certificat va fi folosit doar în sistemele care nu suportă algoritmi mai complicați.


title: 2014/96/UE: Decizia Consiliului din 18 februarie 2014 de prelungire a valabilității Deciziei 2012/96/UE

text:
               19.2.2014

               RO

               Jurnalul Oficial al Uniunii Europene

               L 48/10

      DECIZIA CONSILIULUI

   din 18 februarie 2014
   de prelungire a valabilității Deciziei 2012/96/UE
   (2014/96/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) („Acordul de parteneriat ACP-UE”), astfel cum a fost revizuit ultima dată la Ouagadougou, Burkina Faso, la 22 iunie 2010 (2), în special articolul 96,
   având în vedere Acordul intern între reprezentanții guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere propunerea Comisiei Europene,
   întrucât:

               (1)

               În temeiul Deciziei 2002/148/CE a Consiliului (4), au fost încheiate consultările cu Republica Zimbabwe, derulate în temeiul articolului 96 alineatul (2) litera (c) din Acordul de parteneriat ACP-UE, și au fost adoptate măsuri adecvate. De atunci, acele măsuri adecvate au fost modificate, iar perioada lor de aplicare se revizuiește periodic.

               (2)

               Pentru a demonstra angajamentul continuu al Uniunii față de procesul politic ce face parte din Acordul politic global, Consiliul a decis la 7 august 2012, prin Decizia 2012/470/UE (5) să prelungească valabilitatea Deciziei 2012/96/UE (6) și să suspende aplicarea „măsurilor adecvate” care vizează limitarea cooperării cu Zimbabwe în temeiul articolului 96 din Acordul de parteneriat ACP-UE pentru o perioadă de 12 luni. La data de 9 august 2013, prin Decizia 2013/428/UE (7), Consiliul a decis să prelungească din nou valabilitatea Deciziei 2012/96/UE până la 20 februarie 2014, menținând totodată suspendarea măsurilor adecvate.

               (3)

               În conformitate cu acordul Consiliului referitor la continuarea stimulării punerii în aplicare integrale a dispozițiilor esențiale ale Constituției din Zimbabwe din 2013 și a recomandărilor restante referitoare la reformele electorale, formulate de observatori internaționali și naționali în urma alegerilor din iulie 2013, valabilitatea Deciziei 2012/96/UE ar trebui prelungită din nou, menținând totodată suspendarea măsurilor adecvate.

               (4)

               Uniunea poate revizui prezenta decizie în orice moment,

         ADOPTĂ PREZENTA DECIZIE:
   Articolul 1
   Se prelungește valabilitatea Deciziei 2012/96/UE și a măsurilor adecvate prevăzute de aceasta. Decizia 2012/96/UE expiră la 1 noiembrie 2014.
   Aplicarea măsurilor adecvate în temeiul Deciziei 2012/96/UE rămâne suspendată. Măsurile adecvate se examinează în mod constant și se aplică din nou în cazul unei deteriorări grave a situației din Zimbabwe.
   Articolul 2
   Prezenta decizie intră în vigoare la data adoptării.

      Adoptată la Bruxelles, 18 februarie 2014.

            Pentru Consiliu

            Președintele

         G. STOURNARAS

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  Decizia 2002/148/CE a Consiliului din 18 februarie 2002 de încheiere a consultărilor cu Zimbabwe în conformitate cu articolul 96 din Acordul de parteneriat ACP-CE (JO L 50, 21.2.2002, p. 64).

      (5)  Decizia 2012/470/UE a Consiliului din 7 august 2012 de prelungire a validității Deciziei 2012/96/UE și de suspendare a aplicării măsurilor adecvate menționate în Decizia 2002/148/CE (JO L 213, 10.8.2012, p. 13).

      (6)  Decizia 2012/96/UE a Consiliului din 17 februarie 2012 privind adaptarea și prelungirea perioadei de aplicare a măsurilor adecvate prevăzute inițial în Decizia 2002/148/CE de încheiere a consultărilor cu Zimbabwe în conformitate cu articolul 96 din Acordul de parteneriat ACP-CE (JO L 47, 18.2.2012, p. 47).

      (7)  Decizia 2013/428/UE a Consiliului din 9 august 2013 de prelungire a validității Deciziei 2012/96/UE (JO L 217, 13.8.2013, p. 36).